rejauldu/bengali-wikipedia huggingface dataset:
বিহারী লাল শিকদার মহাবিদ্যালয় বাংলাদেশের মাগুরা জেলার একটি উচ্চ শিক্ষাপ্রতিষ্ঠান এবং জাতীয় বিশ্ববিদ্যালয়ের অন্তর্ভুক্ত একটি ডিগ্রি  কলেজ।   অবস্থান   জেলা শহর থেকে প্রায় ৫০ কিলোমিটার দূরে কলেজটি মাগুরা জেলার শালিখা থানার আড়পাড়া - কালীগঞ্জ সড়কের পার্শ্বে সিংড়া বাজার নামক স্থানে ছায়া ঢাকা সবুজ গাছপালায় সমৃদ্ধ শান্ত নিরিবিলি পরিবেশে অবস্থিত।   ইতিহাস   মহাবিদ্যালয়টি মাগুরা-২ জাতীয় সংসদের  সদস্য এ্যাড. শ্রী বীরেন শিকদার এম.পির পিতা বিহারী লাল শিকদারের নামে ২০০০ সালে প্রতিষ্ঠিত হয়। এটি ২০০৩ সাল থেকে সাধারণ শাখার সাথে কারিগরি (বি.এম) শাখার সংযোজন করা হয়।২০০৪ সালে বিহারী লাল শিকদার কলেজটি এমপিও ভুক্ত হয়ে ২০০৯-২০১০ শিক্ষা বর্ষে স্নাতক শাখায় ছাত্র-ছাত্রী ভর্তি করে জাতীয় বিশ্ববিদ্যালয়ে অধিভুক্ত হয়।http://biharilalshikdermahabiddyala.jessoreboard.gov.bd   অবকাঠামো    শিক্ষা কার্যক্রম   বিজ্ঞান, মানবিক এবং বাণিজ্য ও কারিগরি শাখায় উচ্চ মাধ্যমিক ও জাতীয় বিশ্ববিদ্যালয়ের অধীনে স্নাতক ডিগ্রি কোর্স চালু আছে। বর্তমানে প্রায় ১১০০ জন ছাত্র-ছাত্রী অধ্যয়নরত আছে।শিক্ষক-শিক্ষিকার সংখ্যা ৩০ জন।   অবদান   কলেজটি প্রতিষ্ঠাকাল থেকেই যশোর শিক্ষা বোর্ডের আওতাধীনে উচ্চ মাধ্যমিক পরীক্ষায় কৃতিত্বের সঙ্গে শতভাগ ছাত্র-ছাত্রী পাশ করে আসছে।২০১১ সালের উচ্চ মাধ্যমিক পরীক্ষায় যশোর শিক্ষা বোর্ডে শীর্ষ মেধা তালিকায় ১৫তম স্থান ও মাগুরা জেলায় ১ম স্থান এবং সারা দেশে ৬৫তম স্থান অধিকার করেছে।২০১২ সালের উচ্চ মাধ্যমিক পরীক্ষায় যশোর শিক্ষা বোর্ডে শীর্ষ মেধা তালিকায় ১২তম স্থান অধিকার করেছে।   আরও দেখুন    বাংলাদেশের বিদ্যালয়সমূহের তালিকা  জাতীয় বিশ্ববিদ্যালয়   তথ্যসূত্র    বহিঃসংযোগ   /বিহারী লাল শিকদার মহাবিদ্যালয়  বিষয়শ্রেণী:২০০০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের উচ্চ মাধ্যমিক শিক্ষাপ্রতিষ্ঠান বিষয়শ্রেণী:জাতীয় বিশ্ববিদ্যালয়ের শিক্ষাপ্রতিষ্ঠান বিষয়শ্রেণী:কারিগরি শিক্ষাপ্রতিষ্ঠান বিষয়শ্রেণী:মাগুরা জেলার মহাবিদ্যালয় বিষয়শ্রেণী:শালিখা উপজেলা
সিলভা শাহাকিয়ান (; জন্ম: ১৯৮৫) একজন ইরাকি-আর্মেনীয়  সুন্দরী প্রতিযোগিতার মুকুটধারী, যিনি ১০ এপ্রিল, ২০০৬-এ মিস ইরাক নির্বাচিত হয়ে মুকুট পরেছিলেন। তিনি মুকুটটি পেয়েছিলেন কারণ প্রাথমিক বিজয়ী, তামার গোরগিয়ান, জঙ্গিদের ভয়ে মুকুট নিতে অস্বীকার করেছিলেন।    তথ্যসূত্র    বহিঃসংযোগ    এবিসি নিউজ  এবিসি নিউজ  MSNBC বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম বিষয়শ্রেণী:ইরাকি সুন্দরী প্রতিযোগিতা বিজয়ী বিষয়শ্রেণী:আর্মেনীয় বংশোদ্ভূত ইরাকি ব্যক্তি
সারবাখ পর্বত কানাডার আলবার্টা প্রদেশের ব্যানফ জাতীয় উদ্যানে অবস্থিত মিস্টায়া ও হাউসে নদীর মধ্যবর্তি  একটি পর্বত। ভৌগোলিকভাবে পর্বতটি কানাডিয় রকিজের অংশ। ১৮৯৭ সালে পর্বতটিতে প্রথম আরোহণ করা হয়। সাসক্যাচুয়ান ক্রসিং-এর কাছে আইসফিল্ডস পার্কওয়ে ও ডেভিড থম্পসন মহাসড়কের মিলনস্থলে অবস্থিত।   ইতিহাস  সারবাখ পর্বতের নাম সুইজারল্যান্ডের পর্বতারোহী ও পথ প্রদর্শক পিটার সারবাখের নামে রাখা হয়, যিনি ১৮৯৭ সালে জন নরম্যান কলি এবং জি পি বেকারকে নিয়ে সর্বপ্রথম এই পর্বতে আরোহণ করেছিলেন।   ভূতত্ত্ব  ব্যানফ জাতীয় উদ্যানের অন্যান্য পর্বতের মত সারবাখ পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়। কউফম্যান চূড়ার সাথে সারবাখ পর্বতের দক্ষিণ-পূর্বে সার্কে একটি হিমবাহ আছে।   জলবায়ু  কোপেনের জলবায়ু শ্রেনীবিভাগ অনুযায়ী সারবাখ পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়। সারবাখ পর্বতে বারিপাতে সৃষ্ট পানি বৃহৎ উত্তর সাসক্যাচুয়ান নদী'র দুই শাখা নদী মিস্টায়া ও হাউসে নদীর মাধ্যমে নিষ্কাশিত হয়।   আরও দেখুন    আলবার্টার পর্বত  তথ্যসূত্র  বিষয়শ্রেণী:আলবার্টার পর্বত বিষয়শ্রেণী:ব্যানফ‌ জাতীয় উদ্যানের পর্বত
ব্যাকরণ শাস্ত্রে, কর্ম কারক বলতে বোঝায় যাকে আশ্রয় করে কর্তা ক্রিয়া সম্পন্ন করে। "কী", "কাকে" দ্বারা প্রশ্ন করলে উত্তরে কর্ম কারক পাওয়া যায়বাংলা ভাষার ব্যাকরণ, নবম-দশম শ্রেণি, শিক্ষাবর্ষ ২০১৬, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ যাকে আশ্রয় করে কর্তা-ক্রিয়া সম্পাদন করে তাকে কর্ম কারক বলে।   কর্ম  কর্ম দুই প্রকার: মুখ্য কর্ম ও গৌণ কর্ম।  মুখ্য কর্ম  একটি বাক্যে সমাপিকা ক্রিয়াকে 'কী' দিয়ে প্রশ্ন করলে যা উত্তর পাওয়া যায়, তা হল মুখ্য কর্ম।  উদাহরণ — 'বাবা আমাকে একটি কলম কিনে দিয়েছেন।' এই বাক্যে সমাপিকা ক্রিয়া হল 'কিনে দিয়েছেন'। সমাপিকা ক্রিয়াকে 'কী' দিয়ে প্রশ্ন করলে উত্তর পাওয়া যায় 'কলম'। তাই, এই বাক্যে মুখ্য কর্ম হল 'কলম'।  সাধারণত মুখ্য কর্ম বস্তুবাচক হয়। এছাড়াও, সাধারণত কর্ম কারকের মুখ্য কর্মে বিভক্তি যুক্ত হয় না।   গৌণ কর্ম  একটি বাক্যে সমাপিকা ক্রিয়াকে 'কাকে' দিয়ে প্রশ্ন করলে যা উত্তর পাওয়া যায়, তা হল গৌণ কর্ম।  উদাহরণ — 'বাবা আমাকে একটি কলম কিনে দিয়েছেন।' সমাপিকা ক্রিয়াকে 'কাকে' দিয়ে প্রশ্ন করলে উত্তর পাওয়া যায় 'আমাকে। তাই, এই বাক্যে মুখ্য কর্ম হল 'আমাকে'।  সাধারণত গৌণ কর্ম প্রাণিবাচক হয়ে থাকে। এছাড়াও, সাধারণত গৌণ কর্মে বিভক্তি যুক্ত হয়।   প্রকারভেদ  কর্ম কারক ৪ প্রকার:  সকর্মক ক্রিয়ার কর্ম: নাসিমা ফুল তুলছে।  প্রযোজক ক্রিয়ার কর্ম: ছেলেটিকে বিছানায় শোয়াও।  সমধাতুজ কর্ম: ক্রিয়াটি যে ধাতু নিষ্পন্ন, কর্মটিও সেই ধাতুনিষ্পন্ন হলে, তাকে সমধাতুজ কর্ম বলে। যেমন:- খুব এক ঘুম ঘুমিয়েছি।  উদ্দেশ্য ও বিধেয় কর্ম: দ্বিকর্মক ক্রিয়ার দুটি দুটি পরস্পর অপেক্ষিত কর্মপদ থাকলে প্রধান কর্মপদটিকে বলা হয় উদ্দেশ্য কর্ম এবং অপেক্ষিত কর্মটিকে বলা হয় বিধেয় কর্ম। যেমন: দুধকে (উদ্দেশ্য কর্ম) মোরা দুগ্ধ (বিধেয় কর্ম) বলি, হলুদকে (উদ্দেশ্য কর্ম) বলি হরিদ্রা (বিধেয় কর্ম)।   কর্ম কারকে বিভিন্ন বিভক্তির ব্যবহার   (ক)প্রথমা বা শূণ্য বা অ বিভক্তিডাক্তার ডাক।পুলিশ ডাক।ঘোড়া গাড়ি টানে।আমাকে একখানা বই দাও। (দ্বিকর্মক ক্রিয়ার মুখ্য কর্ম)রবীন্দ্রনাথ পড়লাম, নজরুল পড়লাম, এর সুরাহা পেলাম না। (গ্রন্থ অর্থে বিশিষ্ট গ্রন্থকার প্রয়োগে)অর্থ অনর্থ ঘটায়।আমার ভাত খাওয়া হলো না।সূর্য উঠলে অন্ধকার দূর হয়।(খ)দ্বিতীয়া বা কে বিভক্তিতাকে বল।তাকে আমি চিনি।ধোপাকে কাপড় দাও।আমাকে একখানা বই দাও। (দ্বিকর্মক ক্রিয়ার গৌণকর্ম)ধনী দরিদ্রকে ঘৃণা করে।শিক্ষককে শ্রদ্ধা করিও।রে বিভক্তি'আমারে তুমি করিবে ত্রাণ, এ নহে মোর প্রার্থনা।'(গ)তৃতীয়া বিভক্তি(ঘ)পঞ্চমী বিভক্তি(ঙ)ষষ্ঠী বা র বিভক্তিতোমার দেখা পেলাম না।দেশের সেবা কর।(চ)সপ্তমী বা এ বিভক্তিকাজে মন দাও।গুরুজনে করো ভক্তি/ নতি।সর্বশিষ্যে জ্ঞান দেন গুরু মহাশয়।'জিজ্ঞাসিবে জনে জনে।' (বীপ্সায়)   আরও দেখুন   কারক  কর্তৃকারক  করণ কারক  অপাদান কারক  সম্প্রদান কারক  অধিকরণ কারক  বাংলা ব্যাকরণ  বাংলা ভাষা  বিভক্তি   তথ্যসূত্র   বিষয়শ্রেণী:বাংলা ব্যাকরণ বিষয়শ্রেণী:কারক
এই তালিকাটি ১৯৫৩ থেকে মালদ্বীপ প্রজাতন্ত্রের রাষ্ট্রপতিগণের।   তালিকা দলসমূহ   রাষ্ট্রপতিবৃন্দ  #রাষ্ট্রপতিপদ গ্রহণপদ পরিত্যাগদলউপ-রাষ্ট্রপতিমেয়াদনামপ্রতিকৃতিমালদ্বীপ প্রজাতন্ত্রের প্রথম রাষ্ট্রপতি (১৯৫৩–১৯৫৪)১মোহামেদ আমিন<small>(১৯১০–১৯৫৪)100px১ জানুয়ারি ১৯৫৩২ সেপ্টেম্বর ১৯৫৩রাহিথুঙ্গে মুথাগাদ্দিম পার্টিইব্রাহিম দিদি১—ইব্রাহিম দিদি(ভারপ্রাপ্ত)<small>(?–১৯৮০)100px২ সেপ্টেম্বর ১৯৫৩৭ মার্চ ১৯৫৪রাহিথুঙ্গে মুথাগাদ্দিম পার্টিপদ খালি—রাষ্ট্রপতি পদ বিলুপ্তমালদ্বীপের সুলতান (১৯৫৪–১৯৬৮)—মুহাম্মদ ফরিদ দিদি(সুলতান)<small>(১৯০১–১৯৬৯)৭ মার্চ ১৯৫৪১১ নভেম্বর ১৯৬৮ হুরা রাজবংশ——রাষ্ট্রপতির পদ পুন:স্থাপনমালদ্বীপ প্রজাতন্ত্রের দ্বিতীয় রাষ্ট্রপতি (১৯৬৮–বর্তমান)২ইব্রাহিম নাসির<small>(১৯২৬–২০০৮)১১ নভেম্বর ১৯৬৮১১ নভেম্বর ১৯৭৩স্বতন্ত্রপদ খালি২১১ নভেম্বর ১৯৭৩১১ নভেম্বর ১৯৭৮৩৩মাউমুন আব্দুল কাইয়ুম<small>(১৯৩৭–)100px১১ নভেম্বর ১৯৭৮১১ নভেম্বর ১৯৮৩স্বতন্ত্রপদ খালি৪১১ নভেম্বর ১৯৮৩১১ নভেম্বর ১৯৮৮৫১১ নভেম্বর ১৯৮৮১১ নভেম্বর ১৯৯৩৬১১ নভেম্বর ১৯৯৩১১ নভেম্বর ১৯৯৮৭১১ নভেম্বর ১৯৯৮১১ নভেম্বর ২০০৩৮১১ নভেম্বর ২০০৩১১ নভেম্বর ২০০৮৯৪মোহামেদ নাশিদ<small>(১৯৬৭–)100px১১ নভেম্বর ২০০৮৭ ফেব্রুয়ারি ২০১২মালদ্বীপীয় গণতান্ত্রিক দল (ইত্তেহাদ জোট)মোহাম্মদ ওয়াহিদ হাসান১০৫মোহাম্মদ ওয়াহিদ হাসান<small>(১৯৫৩–)100px৭ ফেব্রুয়ারি ২০১২১৭ নভেম্বর ২০১৩কোয়ালিশন সরকার মালদ্বীপীয় গণতান্ত্রিক দলমোহামেদ ওয়াহিদ দ্বীন৬আব্দুল্লাহ ইয়ামিন আব্দুল কাইয়ুম<small>(১৯৫৯–)১৭ নভেম্বর ২০১৩ ১৭ নভেম্বর, ২০১৮ মালদ্বীপের প্রগতিশীল দলমোহামেদ জামাল আহমেদ১১৭ইব্রাহিম মোহামেদ সোলিহ 100px১৭ নভেম্বর, ২০১৮ বর্তমানমালদ্বীপীয় গণতান্ত্রিক দল ফয়সাল নাসীম১২   আরও দেখুন     তথ্যসূত্র   বিষয়শ্রেণী:মালদ্বীপ সরকার
সীমা আজমি ( যিনি "সীমা" নামেও পরিচিত) একজন ভারতীয় চলচ্চিত্র এবং থিয়েটার অভিনেত্রী।   জীবনী  সীমা আজমি  ভারতের আসামের গুয়াহাটিতে জন্মগ্রহণ করেন। তিনি হলেন আজমগড়ের বংশোদ্ভূত  এবং দিল্লিতে বেড়ে ওঠেন। দিল্লিতেই তিনি তার স্কুল জীবন শেষ করেন এবং দিল্লি বিশ্ববিদ্যালয় থেকে স্নাতক ডিগ্রি অর্জন করেন। তিনি দিল্লির ন্যাশনাল স্কুল অফ ড্রামায় যোগদান করেন।   ১৯৯৬ সালে আজমি দিল্লির অস্মিতা থিয়েটার দলে যোগ দেন।  তার নাটকের মধ্যে রয়েছে গিরিশ কার্নাডের রক্ত কল্যাণ ( তালেদান্দা ), মহেশ দাত্তানির চূড়ান্ত সমাধান, এক মামুলি আদমি, স্বদেশ দীপকের কোর্ট মার্শাল, এবং দারিও ফো -এর অ্যাকসিডেন্টাল ডেথ অফ অ্যানার্কিস্ট ।    চলচ্চিত্র তালিকা  বছর শিরোনাম পরিচালক ভূমিকা ২০০৫ ওয়াটার দীপা মেহতা বহু-রানী  ২০০৭ চাক দে! ভারত  শিমিত আমিন রানী দিসপোটা ২০০৮ সাস বহু অর সেনসেক্স শোনা উর্বশী লতা কে. কোডিয়ালবাল ২০১১ সেরা বিদেশী মেরিগোল্ড হোটেল জন ম্যাডেন আনোখি ২০১১ আরক্ষণ প্রকাশ ঝা শম্ভু যাদবের স্ত্রী ২০১৪ নীরবতার শব্দ: ভেতরে ঝড়ের সংঘর্ষ (সংক্ষিপ্ত) বিপিন পরাশর মেয়েটি ২০১৫ চিত্রাফিট ৩.০ মেগাপিক্সেল দিবাকর ঘোডাকে শাভলা ২০১৫ দ্বিতীয় সেরা বহিরাগত মেরিগোল্ড হোটেল জন ম্যাডেন আনোখি ২০১৮ মহল্লা আসি ডঃ চন্দ্রপ্রকাশ দ্বিবেদী রামদায়ি ২০২১ ফিজা মে তাপিশ  রাহাত খান রাবিয়া জাইদি   তথ্যসূত্র    বহিঃসংযোগ        সীমা আজমির সাক্ষাৎকার বাহু- রানী [ http://www.boloji.com/index.cfm?md=Content&sd=Articles&ArticleID=12616  বিষয়শ্রেণী:আজমগড়ের ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় মঞ্চ অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাষ্ট্রীয় নাট্য বিদ্যালয়ের প্রাক্তন শিক্ষার্থী বিষয়শ্রেণী:গুয়াহাটির অভিনেত্রী বিষয়শ্রেণী:জীবিত ব্যক্তি
শেখ চাঁদ  বা শেখ চান্দ ( ১৬৫০-১৭২৫) মধ্যযুগীয় বাংলা সাহিত্যের একজন উল্লেখযোগ্য কবি ও অনুবাদক। তিনি বর্তমান কুমিল্লা অঞ্চলে ১৬৫০ সালে জন্মগ্রহণ করেন। তিনি রসুল বিজয় নামক কাব্যগ্রন্থ লিখে প্রচুর জনপ্রিয় হয়েছিলেন। এছাড়াও তিনি তালিবনামা, হরগৌরী সম্বাদ নামে আরো দুটি কাব্যগ্রন্থ রচনা করেছিলেন। কবির পিতার নাম ফাতেহ মুহাম্মদ, তিনি নওয়াব আলী নামক একজন পণ্ডিতের নিকট শিক্ষা গ্রহন এবং শাহ দৌলাহ নামক একজন পীরের নিকট বাইয়াত গ্রহন করেছিলেন।   লেখনী অবদান  শেখ চাঁদের লিখিত রসুল বিজয় ইসলামের শেষ নবী মুহাম্মাদের জীবনীকেন্দ্রিক সুবিশাল কাব্যগ্রন্থ। লেখক বিখ্যাত ফার্সি গ্রন্থ কাসাসুল আম্বিয়া অনুকরণে রচনা করলেও তিনি নিজেও কাব্য রচনায় প্রতিভা দেখিয়েছেন। তিনি তার অনুবাদ কর্মের মধ্যেও স্বকীয় বৈশিষ্টের প্রকাশ ঘটিয়েছেন। তিনি কাব্য চর্চার সময় বাঙালি জাতি স্বত্বার বিষয়টি বিবেচনা করে অনুবাদ সম্পন্ন করেছেন। তিনি সহজ ও সাবলীল ভাষায় কাব্য রচনা করেছিলেন, তার লেখার মধ্যে কবিত্ব ও ব্যক্তিগত পান্ডিত্যের সংমিশ্রন পাওয়া যায়। তার লেখার মধ্যে বহু স্থানে কথ্য ভাষার প্রয়োগ রয়েছে।   উত্তরাধিকার  শেখ চান্দ ৭৫ বছর বয়সে ১৭২৫ সালে ইন্তেকাল করেন।  লালমাই রেল স্টেশনের আট মাইল দক্ষিণ-পশ্চিমে বাকসার নামক স্থানে কবির সমাধি পাওয়া যায়। বর্তমানকালে কুমিল্লা ও তার আশে পাশের অঞ্চলে তার কাব্যগ্রন্থের শতাধিক কপি পাওয়া গিয়েছে। ১৯৯৩ সালে খোন্দকার মুজাম্মিল নামক একজন গবেষক তার জীবনীর উপর গবেষণা করে বাংলা একাডেমী থেকে ১৯১ পৃষ্ঠার একটি বই প্রকাশ করেছেন।   বই উদ্ধৃতি    ।   তথ্যসূত্র   বিষয়শ্রেণী:১৬৫০-এ জন্ম বিষয়শ্রেণী:১৭২৫-এ মৃত্যু বিষয়শ্রেণী:মধ্যযুগের কবি বিষয়শ্রেণী:মধ্যযুগীয় অনুবাদক বিষয়শ্রেণী:১৭শ শতাব্দীর কবি বিষয়শ্রেণী:মুহাম্মাদের জীবনীগ্রন্থ লেখক বিষয়শ্রেণী:১৭শ শতাব্দীর অনুবাদক
আনোয়ারা বেগম ছিলেন একজন বাংলাদেশী শিক্ষাবিদ। তিনি বাংলাদেশের প্রথম নারী উপাচার্য। শিক্ষা ক্ষেত্রে তার বিশেষ অবদানের জন্য ২০০৬ সালে বাংলাদেশ সরকার তাকে একুশে পদকে ভূষিত করে। তিনি বাংলাদেশের ১৩ তম ফার্স্ট লেডি।   পেশা জীবন  আনোয়ারা বেগম ঢাকা বিশ্ববিদ্যালয়ের প্রাণিবিদ্যা বিভাগের অধ্যাপক ছিলেন। পরবর্তীতে তিনি প্রাণিবিদ্যা বিভাগের চেয়ারম্যান ও শামসুন নাহার হলের প্রাধ্যক্ষ হিসেবে দায়িত্ব পালন করেন। আনোয়ারা বেগম ছিলেন ঢাকার অন্যতম একটি বেসরকারি বিশ্ববিদ্যালয় অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের প্রতিষ্ঠাতা উপাচার্য এবং এর ট্রাস্টি বোর্ডের প্রথম চেয়ারম্যানের দায়িত্ব পালন করেন।কালের কণ্ঠ, মুদ্রিত সংস্করণ, ৯ জানুয়ারী, ২০১২ইং, পৃষ্ঠা-শেষের পাতা   ফার্স্ট লেডি  সাবেক রাষ্ট্রপতি ইয়াজউদ্দিন আহম্মেদের স্ত্রী হওয়ার সুবাদে তিনি ছিলেন বাংলাদেশের ফার্স্ট লেডি। তৎকালীন রাষ্ট্রপতি জিল্লুর রহমানের স্ত্রী আইভি রহমান ২১ আগস্টের গ্রেনেড হামলাজনিত কারণে ২৪ আগস্ট, ২০০৪ সালে প্রয়াত হন। তার মৃত্যুর ফলে ইয়াজউদ্দিন আহম্মেদের স্ত্রী আনোয়ারা বেগম বাংলাদেশের ফার্স্ট লেডি হিসেবে বহাল ছিলেন।আনোয়ারা বেগম: বাংলাদেশের তৎকালীন ফার্স্ট লেডি, সংগ্রহকাল: ২৯ ডিসেম্বর, ২০১১ইং   ব্যক্তিগত জীবন  আনোয়ারা বেগম ও তার স্বামী ইয়াজউদ্দিন আহম্মেদের একটি ছেলে সন্তান ছিল নাম ইমতিয়াজ আহমেদ বাবু। ইমতিয়াজ ছিল তাদের পালক পুত্র।   তথ্যসূত্র   বিষয়শ্রেণী:২০১৮-এ মৃত্যু বিষয়শ্রেণী:একুশে পদক বিজয়ী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশী নারী শিক্ষায়তনিক ব্যক্তি বিষয়শ্রেণী:বাংলাদেশের ফার্স্ট লেডি বিষয়শ্রেণী:বনানী কবরস্থানে সমাধিস্থ বিষয়শ্রেণী:অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের উপাচার্য বিষয়শ্রেণী:১৯৩০-এর দশকে জন্ম
This template generates a bare link to the geohack page for a specified UK grip reference. It is for use with the  family of templates. It uses a tool by RHaworth on a Wikimedia Toolserver.   ব্যবহার   The only parameter allowed is a UK grip reference. See  for allowable grid reference formats.  {{Location map+  |Berkshire |width=300 |float=right |caption=Two castles in Berkshire   |AlternativeMap=Berkshire UK district map (blank).svg   |places=   {{Location map~ |Berkshire |lat=51.419722 |long=-1.338056 |label='''Donnington'''     |mark = Green pog.svg |link={{gbmlink|SU4629969090}} }}   {{Location map~ |Berkshire |lat=51.483889 |long=-0.604444 |label='''উইন্ডসর''' |position=left     |mark=Green pog.svg |link={{gbmlink|SU9701977005}} }} }}
__NOTOC__ ১০৪ জুলীয় বর্ষপঞ্জীর একটি অধিবর্ষ যেটি মঙ্গলবার দিয়ে শুরু। সেই সময়ে এই বছর সাবউরানাস ও মারসেল্লাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৫৭ বছর; রোম প্রতিষ্ঠার বছর)। এই বছরকে ১০৪ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।   ঘটনাবলী    এলাকা অনুসারে    বিষয় অনুসারে    জন্ম    মৃত্যু    তথ্যসূত্র   বিষয়শ্রেণী:১০৪
জুন এল. মাজার লেসবিয়ান আর্কাইভস হল তৃণমূল স্তরের একটি আর্কাইভ যেটি লেসবিয়ান এবং নারীবাদী ইতিহাস সংগ্রহ, সুরক্ষা এবং সংরক্ষণের জন্য নিবেদিত। ১৯৮১ সালে আর্কাইভটি ক্যালিফোর্নিয়ার ওকল্যান্ডে প্রতিষ্ঠিত হয়, তখন এর নাম ছিল ওয়েস্ট কোস্ট লেসবিয়ান কালেকশন (ডব্লিউসিএলসি) এবং এটি প্রতিষ্ঠা করেছিলেন লিন ফনফা ও চেরি কক্স।  ইতিহাস  ১৯৮৫ সালে, ডব্লিউসিএলসি দক্ষিণ ক্যালিফোর্নিয়ায় স্থানান্তরিত হয়, এতে সহায়তা করেছিল কনেক্সাসাস উইমেন'স সেন্টার, জিন কঙ্গার এবং ওয়েস্ট হলিউড শহরের গে ও লেসবিয়ান টাস্ক ফোর্স। ক্যালিফোর্নিয়ার আলতাডেনায় জুন এল. ম্যাজার এবং তাঁর সঙ্গী ন্যান্সি "বানি" ম্যাককুলচের বাড়িতে এই সংগ্রহের রক্ষণাবেক্ষণ করা হয়েছিল। ১৯৮৭ সালে ক্যান্সারে আক্রান্ত হয়ে ম্যাজারের মৃত্যুর আগে পর্যন্ত এই দুই মহিলা ডব্লিউসিএলসি-এর তত্ত্বাবধায়ক ছিলেন। এরপর ম্যাককালোচ এর নাম পরিবর্তন করে জুন এল. ম্যাজার লেসবিয়ান আর্কাইভ রাখেন এবং স্বেচ্ছাসেবকদের সহায়তায় সংগ্রহটি পরিচালনা করতে থাকেন। ১৯৮৮ সালের ২৮শে নভেম্বর, ম্যাজার আর্কাইভস আলতাডেনা থেকে ওয়ার্লে বিল্ডিংয়ে স্থানান্তরিত হয়, এটি পশ্চিম হলিউড শহর কর্তৃক দান করা একটি স্থান। পরের বছর, এটি ৫০১(গ)(৩) সংস্থার মর্যাদা লাভ করে।  ১৯৮৯ সালে, ম্যাজার আর্কাইভস একটি প্রচার এবং সংগ্রহ-নির্মাণ অংশীদারিত্ব তৈরি করে ইউসিএলএ সেন্টার ফর দ্য স্টাডি অফ উইমেন এবং চার্লস ই. ইয়ং রিসার্চ লাইব্রেরির ইউসিএলএ লাইব্রেরি স্পেশাল কালেকশনের সাথে। ২০১১ সালে, ম্যাজার আর্কাইভস এবং ইউসিএলএ সেন্টার ফর উইমেন তৃতীয় এলজিবিটি এএলএমএস সম্মেলনের আয়োজন করে। ২০১৫ সালে, ওল্ফ ভিডিও এই আর্কাইভে ১০০টি লেসবিয়ান সিনেমা দান করে।  জুন এল. ম্যাজার লেসবিয়ান আর্কাইভস নিজেকে মনে করে "এই মহাদেশের এই প্রান্তে একমাত্র আর্কাইভ যা লেসবিয়ান ইতিহাস সংরক্ষণের জন্য বিশেষভাবে নিবেদিত।" এটি ব্যক্তিগত দাতাদের তহবিল এবং পশ্চিম হলিউড শহরের অর্থায়ন দ্বারা সমর্থিত এবং ১৯৮৫ সাল থেকে নিয়ন্ত্রিতভাবে স্বেচ্ছাসেবকদের দ্বারা পরিচালিত হয়ে আসছে।  আরও দেখুন    জিএলবিটি হিস্টোরিক্যাল সোসাইটি  লেসবিয়ান হারস্টোরি আর্কাইভস  ওয়ান ন্যাশনাল গে অ্যান্ড লেসবিয়ান আর্কাইভস  তথ্যসূত্র    বহিঃসংযোগ     অদৃশ্য ইতিহাসকে দৃশ্যমান করা: সংগ্রহগুলির জন্য একটি রিসোর্স গাইড. জুন এল. ম্যাজার লেসবিয়ান আর্কাইভস, ইউসিএলএ সেন্টার ফর দ্য স্টাডি অফ উইমেন, ২০১৪  জুন এল. ম্যাজার লেসবিয়ান আর্কাইভস, ইউসিএলএ  জুন ম্যাজার লেসবিয়ান আর্কাইভস প্রোগ্রামিং কম্পা[ই]লেশন (২০১২) ইউটিউবে  ম্যাজার লেসবিয়ান আর্কাইভস এবং নারী (২০১২) ইউটিউবে  জুন এল. ম্যাজার লেসবিয়ান আর্কাইভস ৩২ বছর ধরে সম্প্রদায়ের সেবা করছে! (২০১৩) ইউটিউবে  উই হো টিভির ম্যাজার ট্যুর (২০১৩) ইউটিউবে  বে এরিয়া লেসবিয়ান আর্কাইভস (সান ফ্রান্সিসকো বে এরিয়া লেসবিয়ান ইতিহাস সংগ্রহ)  বিষয়শ্রেণী:১৯৮১-এ প্রতিষ্ঠিত সংগঠন বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
রাফায়েল কোরালেস আয়ালা এস্পিনোজা (১৪ সেপ্টেম্বর ১৯২৫ - ২৭ জানুয়ারী ২০১৫) একজন মেক্সিকান আইনজীবী এবং ইনস্টিটিউশনাল রেভোলিউশনারি পার্টির রাজনীতিবিদছিলেন।   রাজনৈতিক জীবন  রাফায়েল ১৯৮৫ থেকে ১৯৯১ পর্যন্ত  গুয়ানাহুয়াতো রাজ্যপাল হিসাবে দায়িত্ব পালন করেছিলেন। তিনি এর আগে গুয়ানাহুয়াতোর প্রথম জেলা হতে মেক্সিকান কংগ্রেসের ৪১তম এবং ৫১তম আইনসভার সময় নিম্নকক্ষ কামারা দে ডিপুতাদোজ(অনুঃ উপনেতাদের কক্ষ)-এ একজন সদস্য হিসাবে কাজ করেছিলেন। ১৯৫৬ সালে তিনি নিম্নকক্ষের সভাপতি ছিলেন।   জীবনবসান  তিনি ২০১৫ সালের ২৭ জানুয়ারী মৃত্যু বরণ করেন।   তথ্যসূত্র   বিষয়শ্রেণী:২০১৫-এ মৃত্যু বিষয়শ্রেণী:১৯২৫-এ জন্ম বিষয়শ্রেণী:গুয়ানাহুয়াতোর রাজনীতিবিদ
চেস্টার এ. আর্থার (অক্টোবর ৫, ১৮২৯ – নভেম্বর ১৮, ১৮৮৬) মার্কিন যুক্তরাষ্ট্রের ২১তম রাষ্ট্রপতি।  বিষয়শ্রেণী:১৮২৯-এ জন্ম বিষয়শ্রেণী:১৮৮৬-এ মৃত্যু বিষয়শ্রেণী:মার্কিন যুক্তরাষ্ট্রের রাষ্ট্রপতি বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:স্কটিশ-আইরিশ বংশোদ্ভূত মার্কিন ব্যক্তি বিষয়শ্রেণী:ওয়েলশ বংশোদ্ভূত মার্কিন ব্যক্তি বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:১৯শ শতাব্দীর মার্কিন রাজনীতিবিদ বিষয়শ্রেণী:নিউ ইয়র্কের (অঙ্গরাজ্য) রিপাবলিকান বিষয়শ্রেণী:মার্কিন যুক্তরাষ্ট্রের উপরাষ্ট্রপতি বিষয়শ্রেণী:মার্কিন যুক্তরাষ্ট্রের ১৯শ শতাব্দীর রাষ্ট্রপতি বিষয়শ্রেণী:আর্থার পরিবার বিষয়শ্রেণী:বয়স বিতর্ক
thumb|right|তাজমহল নির্মাণে মাকরানা মর্মরপ্রস্তর ব্যবহার করা হয়েছিল। মাকরানা মর্মরপ্রস্তর হল এক ধরনের সাদা মর্মরপ্রস্তর, যা ভাস্কর্য এবং ভবন সজ্জায় ব্যবহারের জন্য জনপ্রিয়। এটি ভারতের রাজস্থান রাজ্যের মাকরানা শহরে খনি থেকে পাওয়া যায়। এই মার্বেল আগ্রার তাজমহল এবং কলকাতার ভিক্টোরিয়া মেমোরিয়াল হলের মতো বেশ কিছু নামকরা স্মৃতিস্তম্ভ নির্মাণে ব্যবহার করা হয়েছিল। মাকরানা মর্মরপ্রস্তরকে ইন্টারন্যাশনাল ইউনিয়ন অফ জিওলজিক্যাল সায়েন্সেস দ্বারা একটি বিশ্ব ঐতিহ্যবাহী পাথরের সম্পদ হিসাবে তালিকাভুক্ত করা হয়েছে।  ভূতত্ত্ব মাকরানা এলাকায়, মর্মরপ্রস্তরটি পাঁচটি দিগংশ-চ্যূতি স্তর হিসেবে পাওয়া যায়। সেগুলো দিল্লি সুপারগ্রুপের আজমির গঠনের অংশ, যেটি পাললিক শিলাগুলোর একটি ক্রম যা প্রোটেরোজোয়িক সময় দিল্লি অববাহিকায় জমা হয়েছিল। প্রায় ১৪৫০ মিলিয়ন বছর আগে, এই শিলাগুলো দিল্লি পর্বতন (একটি প্রক্রিয়া যেখানে পৃথিবীর ভূত্বকের একটি অংশ ভাঁজ হয়ে গিয়ে পার্শ্বীয় চাপ দ্বারা বিকৃত হয়ে একটি পর্বতশ্রেণী তৈরি করে) দ্বারা প্রভাবিত হয়েছিল, যার ফলে তাদের রূপান্তর (বিদ্যমান শিলা থেকে ভিন্ন খনিজ বা গঠনবিন্যাস সহ অন্য শিলায় রূপান্তর) ঘটেছিল। এটি মূল চুনাপাথরকে মর্মরপ্রস্তরে রূপান্তরিত করেছিল এবং ভূ-ভাঁজের ফলে খাড়া চ্যূতি এবং বর্তমানে দেখতে পাওয়া নিম্নশিলার প্রকাশ ঘটেছিল।  বৈশিষ্ট্য মাকরানাকে মর্মরপ্রস্তর খননের ক্ষেত্রে ভারতের প্রাচীনতম স্থান হিসাবে বিবেচনা করা হয়। খনন করার পর, মাকরানা মর্মরপ্রস্তরকে কোনও ধরনের প্রক্রিয়াকরণের মধ্যে দিয়ে যেতে হয় না, এটি সরাসরি কাটাই এবং খোদাই করতে ব্যবহার করা হয়। মাকরানা মর্মরপ্রস্তর হল ভারতের দুটি ক্যালসাইট জাতীয় মর্মরপ্রস্তরগুলোর মধ্যে একটি, বাকি সবগুলো হল ডলোমাইট গোত্রের। এর দুটি বৈচিত্র্য রয়েছে: সাদা এবং আলবেটা। রাজ্য সরকারের অনুমান অনুযায়ী এই অঞ্চলে মার্বেল মজুদের পরিমাণ ৫৫ মিলিয়ন টন। এই অঞ্চলের ৪০০টিরও বেশি খনি থেকে বছরে প্রায় ১২০ হাজার টন মার্বেল উৎপাদিত হয়।  মাকরানা মার্বেলে উচ্চ শতাংশে ক্যালসিয়াম রয়েছে এবং তাই এটি জলের ক্ষরণ প্রতিরোধী। বলা হয় মাকরানা মর্মরপ্রস্তরের জল শোষণ ক্ষমতা ভারতের সকল প্রকার মর্মরপ্রস্তরের মধ্যে সর্বনিম্ন এবং এতে ৯৮ শতাংশ চুনাপাথর ও মাত্র দুই শতাংশ অপদ্রব্য রয়েছে বলে দাবি করা হয়। মাকরানা মর্মরপ্রস্তরের এই বৈশিষ্ট্যের জন্য এটি দীর্ঘ সময় ধরে একই রকম সাদা রঙের থাকে। এতে ৯৮ শতাংশ ক্যালসিয়াম থাকার ফলে এই মর্মরপ্রস্তরের ঔজ্বল্য সেরা হিসাবে বিবেচিত হয়। অপদ্রব্যের স্তরের পরিমাণের উপর নির্ভর করে মাকরানা মর্মরপ্রস্তরের বিভিন্ন রঙের বৈচিত্র্যগুলো খাঁটি সাদা, ধূসর রঙ সহ সাদা এবং গোলাপী হয়। ঘন সন্নিবদ্ধ বৈশিষ্ট্যের কারণে এটি শক্ত, দৃঢ় এবং স্বচ্ছ। এটি দীর্ঘ সময়ের জন্য তার ঔজ্বল্য এবং সাদা রঙ ধরে রাখতে পারে।  ব্যবহার এবং রপ্তানি মাকরানা থেকে মর্মরপ্রস্তর মূলত পারস্য উপসাগরীয় দেশ, ইউরোপীয় ইউনিয়ন, দক্ষিণ-পূর্ব এশিয়া, কানাডা, পাকিস্তান এবং রাশিয়ায় রপ্তানি করা হয়। ভারতে, এটি ভবন নির্মাণ ছাড়াও প্রধানত হস্তশিল্প এবং ভাস্কর্যের কাজে ব্যবহৃত হয়। ২০১৫ সালে মাকরানা মর্মরপ্রস্তরকে চেন্নাইয়ের ভৌগোলিক নির্দেশক নিবন্ধন দ্বারা ভৌগোলিক নির্দেশকের মর্যাদা দেওয়া হয়েছিল।  তথ্যসূত্র  বিষয়শ্রেণী:রূপান্তরিত শিলা বিষয়শ্রেণী:নাগৌর জেলা বিষয়শ্রেণী:রাজস্থানের ভৌগোলিক নির্দেশক বিষয়শ্রেণী:মার্বেল
কোচবিহার পঞ্চানন বর্মা বিশ্ববিদ্যালয় (সিবিপিবিইউ) হল পশ্চিমবঙ্গের কোচবিহার শহরের একটি সরকারি বিশ্ববিদ্যালয়। ১৯ শতকের রাজবংশী নেতা ও সমাজ সংস্কারবাদী পঞ্চানন বর্মার নামে বিশ্ববিদ্যালয়ের নামকরণ করা হয়। কোচবিহার ও জলপাইগুড়ি জেলার মোট ২৫টি কলেজ এই বিশ্ববিদ্যালয়ের অধীনস্থ। বর্তমানে ডঃ দেবকুমার মুখোপাধ্যায় হলেন কোচবিহার পঞ্চানন বিশ্ববিদ্যালয়ের উপাচার্য।http://www.cbpbu.ac.in/administrative-officers.php   শিক্ষা    বাংলা  ইংরেজি  সংস্কৃত  হিন্দি  পদার্থবিদ্যা  রসায়ন  অংক  উদ্ভিদবিদ্যা  প্রাণিবিদ্যা  ভূগোল  ইতিহাস  রাষ্ট্রবিজ্ঞান  গ্রন্থাগার এবং তথ্য বিজ্ঞান  গণ যোগাযোগ  শিক্ষা  দর্শন  বাণিজ্য  অর্থনীতি  আইন  ফার্মেসি   স্বীকৃতি  ইউনিভার্সিটি গ্রান্টস কমিশন (ইউজিসি) ইউজিসি অ্যাক্টের ধারা ১২বি অনুসারে বিশ্ববিদ্যালয়টিকে স্বীকৃতি দিয়েছে।   তথ্যসূত্র    বহিঃসংযোগ    Official website  বিষয়শ্রেণী:পশ্চিমবঙ্গের বিশ্ববিদ্যালয় বিষয়শ্রেণী:কোচবিহার জেলার বিশ্ববিদ্যালয় ও কলেজ বিষয়শ্রেণী:২০১২-এ পশ্চিমবঙ্গে প্রতিষ্ঠিত বিষয়শ্রেণী:২০১২-এ প্রতিষ্ঠিত শিক্ষাপ্রতিষ্ঠান
র‍্যাংগস গ্রুপ বাংলাদেশের অন্যতম বৃহত্তম শিল্পপ্রতিষ্ঠান। এই সমষ্টির অধীনে থাকা শিল্পের মধ্যে রয়েছে অটোমোবাইল, ইলেকট্রনিক্স, রিয়েল এস্টেট, শিপিং, ফার্মাসিউটিক্যালস ইত্যাদি।http://www.thedailystar.net/newDesign/news-details.php?nid=145603 জাকিয়া রউফ চৌধুরী বর্তমানে র‍্যাংগস গ্রুপ এবং ব্যাংক এশিয়া লিমিটেডের পরিচালক।  এটি মাহিন্দ্রা, মার্সিডিজ বেঞ্জ, মিতসুবিশি, মরিস, সনি, তোশিবা ইত্যাদির অফিসিয়াল ডিলার। কোম্পানিটি র‍্যাংকসটেল এরও মালিক।  ইতিহাস ২০০০ সালে গ্রুপটি কর্তৃক র‍্যাংকস অ্যাগ্রো বায়োটেক প্রতিষ্ঠিত হয়। ২০০৩ সালে র‍্যাংগস ফার্মাসিউটিক্যালস লিমিটেড প্রতিষ্ঠিত হয়। ২০০৮ সালে র‍্যাংগস রিয়েল এস্টেট লিমিটেড প্রতিষ্ঠিত হয় এবং এর মাধ্যমে গ্রুপটি রিয়েল এস্টেট ব্যবসায় নামে। ২০০৯ সালে ফার্মাসিউটিক্যাল শিল্পের জন্য পলিমার এবং প্লাস্টিকের বোতল তৈরির জন্য জেস্ট পলিমার লিমিটেড প্রতিষ্ঠিত হয়। ২০২২ সালের ১২ ফেব্রুয়ারি র‍্যাংগস গ্রুপের প্রতিষ্ঠাতা আকতার হুসাইন মারা যান।  উপ-প্রতিষ্ঠান  ব্যাংক এশিয়া লিমিটেড  রিলায়েন্স ইন্স্যুরেন্স লিমিটেড  দোলনচাপা এক্সপ্রেস লিমিটেড  সি রিসোর্চ লিমিটেড  জেন ন্যাচারাল লিমিটেড  শিল্ড সিকিউরিটি সার্ভিস লিমিটেড  র‍্যাংগস মোটরস লিমিটেড  র‍্যাঙ্ক কমার্শিয়াল ভেহিকেল লিমিটেড  র‍্যাঙ্ক মোটরস ওয়ার্কশপ লিমিটেড  জেডআরসি ইঞ্জিনিয়ারিং অ্যান্ড অটোমোবাইলস লিমিটেড  মেট্রো ফয়েলস লিমিটেড  র‍্যাংগস ফার্মাসিউটিক্যালস লিমিটেড  জেস্ট পলিমার লিমিটেড  র‍্যাঙ্ক কনস্ট্রাকশন লিমিটেড  র‍্যাঙ্ক এগ্রো বায়োটেক লিমিটেড  র‍্যাঙ্ক পাওয়ারটেক লিমিটেড  র‍্যাঙ্ক রিয়েল এস্টেট লিমিটেড  র‍্যাঙ্ক ইন্টেরিয়রস লিমিটেড  র‍্যাঙ্কস ফুড অ্যান্ড বেভারেজ লিমিটেড   তথ্যসূত্র    বহিঃসংযোগ   র‌্যাংগস গ্রুপের কর্পোরেট  বিষয়শ্রেণী:বাংলাদেশের কোম্পানি বিষয়শ্রেণী:বাংলাদেশের আবাসন কোম্পানি বিষয়শ্রেণী:বাংলাদেশের সম্মিলিত কোম্পানি বিষয়শ্রেণী:১৯৭৯-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক কোম্পানি